
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2365 

23 Σεπτεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθ. Υ 216/2012 (Β' 3190) από¬ 
φασης του Πρωθυπουργού για τη Σύσταση Μικτής 
Επιτροπής με την ονομασία «Συντονιστική Επιτρο¬ 
πή Εξωστρέφειας» για το συντονισμό των διεθνών 
δράσεων της Ελλάδας και την προώθηση της εξω- 


στρέφειας της Ελληνικής οικονομίας. 1 

Τροποποίηση του Οργανισμού Εσωτερικής Υπηρεσίας 
του Δήμου Αθηναίων. 2 

ΑΠΟΦΑΣΕΙ Σ 

Αριθμ. Υ 391 (1) 


Τροποποίηση της υπ’ αριθ. Υ 216/2012 (Β' 3190) απόφασης 
του Πρωθυπουργού για τη Σύσταση Μικτής Επιτροπής 
με την ονομασία «Συντονιστική Επιτροπή Εξωστρέφει- 
ας» για το συντονισμό των διεθνών δράσεων της Ελ¬ 
λάδας και την προώθηση της εξωστρέφειας της Ελλη¬ 
νικής οικονομίας. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις της παραγράφου 3 του άρθρου 25 και του 
άρθρου 90 του Κώδικα Νομοθεσίας για την Κυβέρνηση και 
τα Κυβερνητικά Όργανα, ο οποίος κυρώθηκε με το άρθρο 
πρώτο του π.δ. 63/2005 «Κωδικοποίηση της νομοθεσίας για 
την Κυβέρνηση και τα Κυβερνητικά όργανα» (ΦΕΚ Α' 98). 

2. Την υπ’ αριθ. Υ 216/2012 απόφαση του Πρωθυπουργού 
για τη Σύσταση Μικτής Επιτροπής με την ονομασία «Συ¬ 
ντονιστική Επιτροπή Εξωστρέφειας» για τον συντονισμό 
των διεθνών δράσεων της Ελλάδας και την προώθηση της 
εξωστρέφειας της Ελληνικής Οικονομίας (ΦΕΚ Β' 3190). 

3. Το π.δ. 118/2013 «Τροποποίηση του π.δ. 85/2012 (Α' 141) 
Ίδρυση Υπουργείου Υποδομών, Μεταφορών και Δικτύων και 
Υπουργείου Πολιτισμού και Αθλητισμού και μετονομασία 
των Υπουργείων Ανάπτυξης, Ανταγωνιστικότητας, Υποδο¬ 
μών, Μεταφορών και Δικτύων και Παιδείας και Θρησκευμά¬ 
των, Πολιτισμού και Αθλητισμού σε Υπουργείο Ανάπτυξης, 
και Ανταγωνιστικότητας και σε Υπουργείο Παιδείας και 
Θρησκευμάτων αντίστοιχα» (Α' 152). 

4. Το γεγονός ότι από τις διατάξεις της παρούσας πράξης 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζει: 

Άρθρο 1 

Η παράγραφος 2 του άρθρου 1 της υπ’ αριθ. Υ 216/2012 
απόφασης του Πρωθυπουργού, αντικαθίσταται ως εξής: 


«2. Στη Συντονιστική Επιτροπή Εξωστρέφειας συμμετέ¬ 
χουν: 

Ως Πρόεδρος ο Υφυπουργός Ανάπτυξης και Ανταγωνιστι¬ 
κότητας, Παναγιώτης (Νότης) Μηταράκης και ως μέλη οι: 

1. Σεραφείμ Τσόκας, Γενικός Γραμματέας του Υπουργείου 
Ανάπτυξης και Ανταγωνιστικότητας, 

2. Παναγιώτης Μίχαλος, Γενικός Γραμματέας Διεθνών 
Οικονομικών Σχέσεων και Αναπτυξιακής Συνεργασίας του 
Υπουργείου Εξωτερικών, 

3. Χριστίνα Παπακωνσταντίνου, Γ ενική Γ ραμματέας Δη¬ 
μοσιονομικής Πολιτικής του Υπουργείου Οικονομικών, 

4. Αναστάσιος Λιάσκος, Γ ενικός Γ ραμματέας του Υπουρ¬ 
γείου Τουρισμού, 

5. Μόσχος Κορασίδης, Γενικός Γραμματέας του Υπουρ¬ 
γείου Αγροτικής Ανάπτυξης και Τροφίμων, 

6. Ανδρέας Κατσανιώτης, Γ ενικός Γ ραμματέας Ενημέρω¬ 
σης και Επικοινωνίας, 

7. Ιωάννης Ποδιώτης, Διευθυντής Γραφείου Υπουργού, 
Υπουργείο Μακεδονίας - Θράκης». 

Άρθρο 2 

Κατά τα λοιπά ισχύει η υπ’ αριθ. Υ 216/2012 απόφαση του 
Πρωθυπουργού. 

Άρθρο 3 
Έναρξη ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Σεπτεμβρίου 2013 

Ο ΠΡΩΘΥΠΟΥΡΓΟΣ 

ΑΝΤΩΝΗΣ Κ. ΣΑΜΑΡΑΣ 

-·- 

Αριθμ. 48979/40116 (2) 

Τροποποίηση του Οργανισμού Εσωτερικής Υπηρεσίας 
του Δήμου Αθηναίων. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Το Π.Δ. 135/2010 (ΦΕΚ 228/Α'/27-12-2010) «Οργανισμός 
της Αποκεντρωμένης Διοίκησης Αττικής». 

2. Τις διατάξεις των άρθρων 97 και 280 του Ν. 3852/2010 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» (ΦΕΚ 
87/Α'/07-06-2010). 

3. Τις διατάξεις των άρθρων 10, 87, 88, 89, 90 και 99 του 
Ν. 3584/2007 «Κύρωση του Κώδικα Κατάστασης Δημοτικών 
και Κοινοτικών Υπαλλήλων» (ΦΕΚ 143/Α728.06.2007). 

4. Τις διατάξεις του άρθρου 81 παρ. 4 του Ν. 4172/2013 
(ΦΕΚ 167/Α723-07-2013). 

5. Την υπ’ αριθ. 3234/3093/24-01-2012 απόφαση του 
Γενικού Γραμματέα Αποκεντρωμένης Διοίκησης Αττι¬ 
κής με την οποία εγκρίθηκε ο Οργανισμός Εσωτερικής 
Υπηρεσίας του Δήμου Αθηναίων (ΦΕΚ 58/Β725-01-2012) 
όπως τροποποιήθηκε με την υπ’ αριθ. 33286/27563/ 
20-06-2013 απόφαση του ιδίου (ΦΕΚ 1517/Β720-06-2013). 

6. Την υπ’ αριθ. 946/2013 απόφαση του Δημοτικού Συμ¬ 
βουλίου του Δήμου Αθηναίων περί τροποποίησης του Ορ¬ 
γανισμού Εσωτερικής Υπηρεσίας. 

7. Τη γνωμοδότηση του οικείου Υπηρεσιακού Συμβουλίου 
που διατυπώθηκε στο υπ’ αριθ. 7/13-09-2013 πρακτικό του. 

8. Την υπ’ αριθ. 3943/1690/09-02-2011 απόφαση του Γενι¬ 
κού Γραμματέα Αποκεντρωμένης Διοίκησης Αττικής (ΦΕΚ 
597/Β715-04-2011) περί μεταβίβασης αρμοδιότητας υπο¬ 
γραφής «Με εντολή Γ ενικού Γ ραμματέα», αποφασίζουμε: 

Εγκρίνεται η υπ’ αριθ. 946/2013 απόφαση του Δημοτικού 
Συμβουλίου του Δήμου Αθηναίων περί τροποποίησης του 
Οργανισμού Εσωτερικής Υπηρεσίας, ως εξής: 

1. Στη Γενική Δ/νση Οικονομικών δημιουργείται μία νέα 
Δ/νση «Ελέγχου Κοινοχρήστου Χώρου» με τρία τμήματα 
ως εξής: 

Στο «ΜΕΡΟΣ ΠΡΩΤΟ» - ΔΙΑΡΘΡΩΣΗ ΥΠΗΡΕΣΙΩΝ 
ΣΤ ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ 
19 Δ/ΝΣΗ ΕΛΕΓΧΟΥ ΚΟΙΝΟΧΡΗΣΤΟΥ ΧΩΡΟΥ 
α. Τμήμα Ελεγχόμενης Στάθμευσης 
αΐ Γραφείο Εξυπηρέτησης Κοινού 
α2 Γραφείο Διαχείρισης Κλήσεων και Υπηρεσιών 
β. Τ μήμα Εποπτείας Κοινοχρήστων Χώρων 
βΐ Γ ραφείο Κίνησης Οχημάτων 
γ. Τμήμα Διοικητικών Πράξεων και Επιδόσεων 
Στο «ΜΕΡΟΣ ΔΕΥΤΕΡΟ» ΑΡΜΟΔΙΟΤΗΤΕΣ ΓΕΝΙΚΩΝ ΔΙΕΥ¬ 
ΘΥΝΣΕΩΝ - ΔΙΕΥΘΥΝΣΕΩΝ - ΤΜΗΜΑΤΩΝ ΓΡΑΦΕΙΩΝ 
ΣΤ ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ 
19. ΔΙΕΥΘΥΝΣΗ ΕΛΕΓΧΟΥ ΚΟΙΝΟΧΡΗΣΤΟΥ ΧΩΡΟΥ 
Α. ΤΜΗΜΑ ΕΛΕΓΧΟΜΕΝΗΣ ΣΤΑΘΜΕΥΣΗΣ 

• Ελέγχει την τήρηση των όρων στάθμευσης σε θέσεις 
επισκεπτών, μονίμων κατοίκων και ειδικών θέσεων στάθ¬ 
μευσης στο σύστημα Ελεγχόμενης Στάθμευσης σύμφωνα 
με τις κανονιστικές αποφάσεις του Δήμου και βεβαιώνει 
τις σχετικές παραβάσεις. 

• Ελέγχει την εν γένει λειτουργία του Συστήματος Ελεγ¬ 
χόμενης Στάθμευσης και προβαίνει σε εισηγήσεις προς 
τη δημοτική αρχή για τη βελτίωση των όρων λειτουργίας 
του μέτρου. 

• Ελέγχει την τήρηση των διατάξεων που αφορούν στην 
κυκλοφορία των πεζών, τη στάση και στάθμευση των οχη¬ 
μάτων, στην επιβολή των διοικητικών μέτρων του άρθρου 
103 του Ν. 2696/1999, όπως ισχύει, για την παράνομη στάθ¬ 
μευση οχημάτων, καθώς και την εφαρμογή των διατάξεων 
που αναφέρονται στην κυκλοφορία τροχοφόρων στους 
πεζόδρομους, πλατείες, πεζοδρόμια και γενικά σε χώρους 
που δεν προορίζονται για τέτοια χρήση και στην εκπομπή 
θορύβων από αυτά. 

• Κατανέμει τους τομείς ελέγχου και αστυνόμευσης του 
προσωπικού σε καθημερινή βάση σε βάρδιες. 

• Καταγράφει τα προβλήματα που σχετίζονται με την 
οριζόντια και κάθετη σήμανση και ενημερώνει τις αρμόδιες 
τεχνικές υπηρεσίες του Δήμου. 

• Τηρεί Βιβλίο Συμβάντων στο οποίο καταγράφονται 
περιστατικά και συνθήκες που επηρεάζουν τον έλεγχο του 
Συστήματος Ελεγχόμενης Στάθμευσης από τους υπαλλή¬ 
λους του Τμήματος. 


• Επικοινωνεί και βρίσκεται σε συνεργασία με τα αρμό¬ 
δια τμήματα της Ελληνικής Αστυνομίας και της Τροχαίας 
για θέματα, προβλήματα και παραβάσεις του Κ.Ο.Κ. που 
σχετίζονται με την εύρυθμη λειτουργία του Συστήματος 
Ελεγχόμενης Στάθμευσης. 

• Συνεργάζεται με τις αρμόδιες για την πιστοποίηση και 
τη διανομή καρτών υπηρεσίες του Δήμου και τις ενημερώ¬ 
νει για τυχόν προβλήματα. 

Α1. ΓΡΑΦΕΙΟ ΕΞΥΠΗΡΕΤΗΣΗΣ ΚΟΙΝΟΥ 

• Δέχεται και διεκπεραιώνει τις αιτήσεις μονίμων κατοί¬ 
κων για την έκδοση και ανανέωση της κάρτας στάθμευσης 
σε θέσεις μονίμων κατοίκων, τις αιτήσεις για την χορήγηση 
κάρτας στάθμευσης για τις ειδικές θέσεις και εκδίδει τις 
σχετικές άδειες. 

• Δέχεται και διεκπεραιώνει τις γραπτές ενστάσεις του 
κοινού για θέματα παραβάσεων στάθμευσης που βεβαιώ¬ 
νονται από τους υπαλλήλους του Τμήματος. 

• Εκδίδει Βεβαίωση προς τους ενδιαφερομένους για κα¬ 
τάληψη οδοστρώματος εντός των περιοχών του συστήμα¬ 
τος Ελεγχόμενης Στάθμευσης προς χρήση για την τελική 
έκδοση της άδειας της δημοτικής αρχής. 

• Έχει την ευθύνη για τη λειτουργία του ταμείου για 
την εξυπηρέτηση των πολιτών ως προς την αποπληρωμή 
χρηματικών προστίμων της ελεγχόμενης στάθμευσης. 

• Τηρεί αρχεία των αιτημάτων και των ενστάσεων των 
πολιτών. 

Α2. ΓΡΑΦΕΙΟ ΔΙΑΧΕΙΡΙΣΗΣ ΣΥΣΤΗΜΑΤΟΣ ΕΛΕΓΧΟΜΕΝΗΣ 
ΣΤΑΘΜΕΥΣΗΣ 

• Διαχειρίζεται τον τεχνικό εξοπλισμό του Τμήματος και 
πραγματοποιεί την καθημερινή χρέωση και αποχρέωσή του 
σε ειδικό βιβλίο καταγραφής. 

• Σχεδιάζει και κατανέμει το προσωπικό του Τμήματος 
σε τομείς υπηρεσίας με βάση τις εκάστοτε ανάγκες της 
διενέργειας ελέγχων. 

• Διαχειρίζεται το ηλεκτρονικό και χειρόγραφο σύστημα 
καταγραφής και αποθήκευσης παραβάσεων των υπαλλή¬ 
λων του Τμήματος και παρέχει στατιστικά στοιχεία. 

• Συγκεντρώνει και διαβιβάζει όλες τις κλήσεις που βε¬ 
βαιώνει το Τμήμα στις αρμόδιες υπηρεσίες του Δήμου για 
την περαιτέρω επεξεργασία τους, τη βεβαίωση των εσόδων 
και την ταμιακή τους είσπραξη. 

Β. ΤΜΗΜΑ ΕΠΟΠΤΕΙΑΣ ΚΟΙΝΟΧΡΗΣΤΩΝ ΧΩΡΩΝ 

• Διενεργεί ελέγχους σε καταστήματα υγειονομικού εν¬ 
διαφέροντος, περίπτερα και επιχειρήσεις και οικοδομές 
για την κατάληψη κοινόχρηστων χώρων την άδεια των 
οποίων για την κατάληψη εκδίδει ο Δήμος και συντάσσει 
τις σχετικές εκθέσεις ελέγχου. 

• Συγκεντρώνει και διαβιβάζει όλες τις σχετικές εκθέσεις 
κατάληψης κοινόχρηστων χώρων στη Διεύθυνση Δημοτι¬ 
κών Προσόδων και σε τυχόν άλλες αρμόδιες υπηρεσίες 
του Δήμου. 

• Συγκεντρώνει τα στοιχεία των εκθέσεων ελέγχων κατά¬ 
ληψης κοινόχρηστων χώρων, τηρεί αρχείο των ελέγχων και 
των αποτελεσμάτων τους και παρέχει στατιστικά στοιχεία. 

• Ελέγχει την τήρηση των όρων που προβλέπονται στις 
τοπικές κανονιστικές αποφάσεις που εκδίδει η δημοτική 
αρχή για τη χρήση των αλσών και των κήπων, των πλατει¬ 
ών, των παιδικών χαρών και των υπόλοιπων κοινόχρηστων 
χώρων. 

• Ελέγχει την τήρηση των όρων που αφορούν στην 
υπαίθρια διαφήμιση καθώς και τον έλεγχο της τήρησης 
ειδικότερων προδιαγραφών κατασκευής και προϋποθέ¬ 
σεων τοποθέτησης διαφημιστικών πλαισίων, που τυχόν 
έχουν τεθεί με τοπικές κανονιστικές αποφάσεις, από τη 
δημοτική αρχή. 

•Έχει εν γένει την ευθύνη της εφαρμογής των ισχυουσών 
διατάξεων για την υπαίθρια διαφήμιση και επιμελείται την 

εφαρμογή του νόμου 2946/2001 περί υπαίθριας διαφήμισης, 
απαντά στις αντιρρήσεις των διαφημιζόμενων πολιτών, 
ενημερώνει τους παραβάτες προς συμμόρφωση και σε 
περίπτωση μη συμμόρφωσής του προκαλεί Απόφαση Δη¬ 
μάρχου για την αποξήλωση των παράνομων διαφημιστικών 
επιγραφών. 

• Συγκεντρώνει και, σε συντρέχουσα περίπτωση, διαβι¬ 
βάζει τις σχετικές εκθέσεις περί υπαίθριας διαφήμισης σε 
τυχόν άλλες αρμόδιες υπηρεσίες υπουργείων. 

• Συγκεντρώνει τα στοιχεία των εκθέσεων ελέγχων 
υπαίθριας διαφήμισης, τηρεί αρχείο των ελέγχων και των 
αποτελεσμάτων τους και παρέχει στατιστικά στοιχεία. 

• Ελέγχει την τήρηση της καθαριότητας σε κοινόχρη¬ 
στους υπαίθριους χώρους της εδαφικής περιφέρειας του 
Δήμου και γενικότερα την τήρηση των κανόνων που προ- 
βλέπονται από τις τοπικές κανονιστικές αποφάσεις που 
εκδίδει η δημοτική αρχή για την αναβάθμιση της αισθητικής 
των πόλεων και των οικισμών. 

Β1. ΓΡΑΦΕΙΟ ΚΙΝΗΣΗΣ ΟΧΗΜΑΤΩΝ 

• Διαχειρίζεται τα υπηρεσιακά οχήματα. 

• Μεριμνά για την τακτική συντήρηση τους. 

• Εκδίδει τα συνοδευτικά έγγραφα για τις διαδικασίες 
κινήσεων των οχημάτων. 

Γ. ΤΜΗΜΑ ΔΙΟΙΚΗΤΙΚΩΝ ΠΡΑΞΕΩΝ ΚΑΙ ΕΠΙΔΟΣΕΩΝ 

• Παραλαμβάνει και εκτελεί τις διοικητικές κυρώσεις που 
αφορούν τη λειτουργία καταστημάτων, επιχειρήσεων και 
οίκων ανοχής των οποίων την άδεια ίδρυσης και λειτουρ¬ 
γίας εκδίδει η δημοτική αρχή. 

• Εκτελεί την επιβολή διοικητικών μέτρων που προβλέπο- 
νται από τη μη εφαρμογή διατάξεων που απορρέουν από 
τις τοπικές κανονιστικές αποφάσεις για τους δημόσιους 
κοινόχρηστους χώρους. 


• Τηρεί αρχείο αποφάσεων που αφορούν σε σφραγίσεις, 
αποσφραγίσεις ή επανασφραγίσεις σε καταστήματα, επι¬ 
χειρήσεις και οίκους ανοχής και μεριμνά για την αποστολή/ 
κοινοποίηση αντιγράφων των εκθέσεων του Τμήματος στα 
κατά τόπους αρμόδια Τμήματα της Ελληνικής Αστυνομίας. 

• Διενεργεί αυτοψίες και συντάσσει εκθέσεις για την 
έκδοση πρωτοκόλλου διοικητικής αποβολής. 

• Διενεργεί αυτοψίες για τη χορήγηση Βεβαίωσης Μόνι¬ 
μης Κατοικίας, κατόπιν εντολής του αρμόδιου οργάνου που 
θα την εκδώσει, και τηρεί σχετικό αρχείο τους. 

• Επιδίδει τα πάσης φύσεως έγγραφα του Δήμου ή άλ¬ 
λων Δημοτικών Αρχών εντός των διοικητικών ορίων του 
Δήμου Αθηναίων. 

• Φροντίζει για την κατανομή των επιδόσεων των εγγρά¬ 
φων, την καταχώρηση αυτών στα σχετικά βιβλία και την 
τήρηση σχετικού αρχείου. 

• Δέχεται και διεκπεραιώνει τις αιτήσεις των κατοίκων 
εντός του δακτυλίου για έκδοση κάρτας εισόδου - εξόδου 
από το δακτύλιο. 

• Δέχεται και διεκπεραιώνει τις αιτήσεις των κατοίκων 
για έκδοση άδειας διακοπής κυκλοφορίας για εργασίες σε 
κοινόχρηστους χώρους. 

• Παρέχει γραμματειακή υποστήριξη στη Δ/νση 

• Παραλαμβάνει την υπηρεσιακή αλληλογραφία και τις 
αιτήσεις πολιτών προς τη Δ/νση και τις διανέμει στα Τμή¬ 
ματα. 

• Μεριμνά για τη συγκέντρωση των πάσης φύσεως απο¬ 
ζημιώσεων και αμοιβών του προσωπικού και τις διαβιβά¬ 
ζει στη Δ/νση Ανθρώπινου Δυναμικού για την έκδοση των 
σχετικών ενταλμάτων πληρωμής. 

• Επιμελείται της τήρησης του γενικού αρχείου αλληλο¬ 
γραφίας της Δ/νσης. 


ΣΤΟ «ΜΕΡΟΣ ΤΕΤΑΡΤΟ» ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 



ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ 

Δ/ΝΣΗ ΕΛΕΓΧΟΥ 

ΚΟΙΝΟΧΡΗΣΤΟΥ ΧΩΡΟΥ 

ΠΕ ΔΙΟΙΚΗΤΙΚΟΥ ή ΠΕ ΔΙΟΙΚΗΤΙΚΟΥ-ΟΙΚΟΝΟΜΙΚΟΥ ή ΠΕ ΟΙΚΟΝΟΜΙΚΟΥ 
ΛΟΓΙΣΤΙΚΟΥ ή ΤΕ ΔΙΟΙΚΗΤΙΚΟΥ ΛΟΓΙΣΤΙΚΟΥ 


ΤΜΗΜΑ ΕΛΕΓΧΟΜΕΝΗΣ 
ΣΤΑΘΜΕΥΣΗΣ 

ΠΕ ΔΙΟΙΚΗΤΙΚΟΥ ή ΠΕ ΔΙΟΙΚΗΤΙΚΟΥ-ΟΙΚΟΝΟΜΙΚΟΥ ή ΠΕ ΟΙΚΟΝΟΜΙΚΟΥ 
ΛΟΓΙΣΤΙΚΟΥ ή ΠΕ ΚΑΘΗΓΗΤΩΝ ή ΠΕ ΠΛΗΡΟΦΟΡΙΚΗΣ ή ΤΕ ΔΙΟΙΚΗΤΙΚΟΥ 
ΛΟΓΙΣΤΙΚΟΥ ή ΔΕ ΔΙΟΙΚΗΤΙΚΟΥ 


ΤΜΗΜΑ ΕΠΟΠΤΕΙΑΣ 

ΚΟΙΝΟΧΡΗΣΤΩΝ ΧΩΡΩΝ 

ΠΕ ΔΙΟΙΚΗΤΙΚΟΥ ή ΠΕ ΔΙΟΙΚΗΤΙΚΟΥ-ΟΙΚΟΝΟΜΙΚΟΥ ή ΠΕ ΟΙΚΟΝΟΜΙΚΟΥ 
ΛΟΓΙΣΤΙΚΟΥ ή ΤΕ ΔΙΟΙΚΗΤΙΚΟΥ ΛΟΓΙΣΤΙΚΟΥ ή ΔΕ ΔΙΟΙΚΗΤΙΚΟΥ 


ΤΜΗΜΑ ΔΙΟΙΚΗΤΙΚΩΝ ΠΡΑΞΕΩΝ ΚΑΙ 
ΕΠΙΔΟΣΕΩΝ 

ΠΕ ΔΙΟΙΚΗΤΙΚΟΥ ή ΠΕ ΔΙΟΙΚΗΤΙΚΟΥ-ΟΙΚΟΝΟΜΙΚΟΥ ή ΠΕ ΟΙΚΟΝΟΜΙΚΟΥ 
ΛΟΓΙΣΤΙΚΟΥ ή ΤΕ ΔΙΟΙΚΗΤΙΚΟΥ ΛΟΓΙΣΤΙΚΟΥ ή ΔΕ ΔΙΟΙΚΗΤΙΚΟΥ 


2. Στο Τμήμα Εκπαίδευσης - Στατιστικής - Υγιεινής και 
Ασφάλειας Προσωπικού της Δ/νσης Ανθρώπινου Δυναμικού 
λόγω διπλοεγγραφής καταργείται η αρμοδιότητα: 

• Μελετά σχεδιάζει και εισηγείται την εφαρμογή προ¬ 
γραμμάτων ανάπτυξης του Δήμου, για την αξιοποίηση και 
την ανάπτυξη του ανθρώπινου δυναμικού. 

3. Στο τμήμα «Επικοινωνίας Πολιτών» προστίθεται μία 
νέα αρμοδιότητα 

Στο «ΜΕΡΟΣ ΔΕΥΤΕΡΟ» ΑΡΜΟΔΙΟΤΗΤΕΣ ΓΕΝΙΚΩΝ ΔΙΕΥ¬ 
ΘΥΝΣΕΩΝ - ΔΙΕΥΘΥΝΣΕΩΝ - ΤΜΗΜΑΤΩΝ ΓΡΑΦΕΙΩΝ 

Δ. ΓΕΝΙΚΟΣ ΓΡΑΜΜΑΤΕΑΣ 

2 ΤΜΗΜΑ ΕΠΙΚΟΙΝΩΝΙΑΣ ΠΟΛΙΤΩΝ 

Προστίθεται η αρμοδιότητα 

• Εποπτεύει των διαδικασιών εξυπηρέτησης των πολιτών 
μέσω των συστημάτων Ηλεκτρονικής Διακυβέρνησης του 
Δήμου Αθηναίων και της επικοινωνίας με τις υπηρεσίες 
για την εντός του προβλεπόμενου χρόνου ικανοποίηση 
των αιτημάτων τους. 


4. Στο Τμήμα 1 ης Δημοτικής Κοινότητας της Δ/νσης Απο¬ 
κέντρωσης και Διοίκησης προστίθεται νέες αρμοδιότητες 
ως εξής: 

Στο «ΜΕΡΟΣ ΔΕΥΤΕΡΟ» ΑΡΜΟΔΙΟΤΗΤΕΣ ΓΕΝΙΚΩΝ ΔΙΕΥ¬ 
ΘΥΝΣΕΩΝ - ΔΙΕΥΘΥΝΣΕΩΝ - ΤΜΗΜΑΤΩΝ ΓΡΑΦΕΙΩΝ 
Ε. ΓΕΝΙΚΗ ΔΙΕΥΘΥΝΣΗ ΔΙΟΙΚΗΣΗΣ 
8. Δ/ΝΣΗ ΑΠΟΚΕΝΤΡΩΣΗΣ ΚΑΙ ΔΙΟΙΚΗΣΗΣ 
Δ. ΤΜΗΜΑ 1"= ΔΗΜΟΤΙΚΗΣ ΚΟΙΝΟΤΗΤΑΣ 
Προστίθενται οι αρμοδιότητες: 

• Σχεδιάζει και Μελετά τους πάσης φύσεως διαγωνι¬ 
σμούς που αφορούν τα τμήματα Δημοτικών Κοινοτήτων 
της Δ/νσης. 

• Εκδίδει τις εγκυκλίους και συντονίζει την κοινή δράση 
των επτά (7) Δημοτικών Κοινοτήτων όπου αυτό απαιτείται. 

5. Στο Τμήμα Κοινωνικής Πολιτικής και Πολιτικών Ισότη¬ 
τας της Δ/νσης Κοινωνικής Αλληλεγγύης και Υγείας δημι- 
ουργείται ένα νέο μη αυτοτελές γραφείο. 










33858 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Στο «ΜΕΡΟΣ ΔΕΥΤΕΡΟ» ΑΡΜΟΔΙΟΤΗΤΕΣ ΓΕΝΙΚΩΝ ΔΙ¬ 
ΕΥΘΥΝΣΕΩΝ - ΔΙΕΥΘΥΝΣΕΩΝ - ΤΜΗΜΑΤΩΝ - ΓΡΑΦΕΙΩΝ 
Ε. ΓΕΝΙΚΗ ΔΙΕΥΘΥΝΣΗ ΔΙΟΙΚΗΣΗΣ 
13. Δ/ΝΣΗ ΚΟΙΝΩΝΙΚΗΣ ΑΛΛΗΛΕΓΓΥΗΣ ΚΑΙ ΥΓΕΙΑΣ 
Α. ΤΜΗΜΑ ΚΟΙΝΩΝΙΚΗΣ ΠΟΛΙΤΙΚΗΣ ΚΑΙ ΠΟΛΙΤΙΚΩΝ ΙΣΟ¬ 
ΤΗΤΑΣ 

Α6 ΓΡΑΦΕΙΟ ΒΡΑΧΥΧΡΟΝΙΑΣ ΦΙΛΟΞΕΝΙΑΣ ΕΥΠΑΘΩΝ 
ΟΜΑΔΩΝ 

• Οργανώνει, συντονίζει και παρακολουθεί τη βραχυχρό¬ 
νια φιλοξενία και σίτιση σε ευπαθείς ομάδες της πόλης μας 
και προσφέρει ψυχοκοινωνική υποστήριξη, πληροφόρηση 
και συμβουλευτική με στόχο την κοινωνική ενδυνάμωση 
των ευπαθών ομάδων που απειλούνται από τη φτώχεια. 

• Συνεργάζεται με φορείς Μη Κερδοσκοπικού Χαρακτή¬ 
ρα, ιδρύματα, επαγγελματικές ενώσεις, καθώς με υπηρε¬ 
σίες και δομές κοινωνικού χαρακτήρα για την υλοποίηση 
προγραμμάτων σίτισης, φιλοξενίας, στήριξης εργασίας και 
κοινωνικής ένταξης για την αντιμετώπιση της φτώχειας. 

6. Στο Γραφείο Διαχείρισης Ειδικών Ροών του Τμήματος 
Αποκομιδής, Μεταφοράς Απορριμμάτων και Ανακυκλώσι- 
μων Υλικών Συσκευασίας της Διεύθυνσης Καθαριότητας - 
Ανακύκλωσης και Συντήρησης Μηχανολογικού Εξοπλισμού 
προστίθεται μια νέα αρμοδιότητα. 

Επίσης στο Μέρος Δεύτερο «Αρμοδιότητες Γεν. Δ/νσεων 
-Δ/νσεων - Τ μημάτων - Γ ραφείων» διορθώνεται η ονομασία 
της «Δ/νσης Καθαριότητας - Ανακύκλωσης και Συντήρησης 
Τροχαίου Υλικού» στο ορθό «Δ/νση Καθαριότητας - Ανα¬ 
κύκλωσης και Συντήρησης Μηχανολογικού Εξοπλισμού» 
Στο «ΜΕΡΟΣ ΔΕΥΤΕΡΟ» ΑΡΜΟΔΙΟΤΗΤΕΣ ΓΕΝΙΚΩΝ ΔΙΕΥ¬ 
ΘΥΝΣΕΩΝ - ΔΙΕΥΘΥΝΣΕΩΝ - ΤΜΗΜΑΤΩΝ ΓΡΑΦΕΙΩΝ 
Ζ. ΓΕΝΙΚΗ ΔΙΕΥΘΥΝΣΗ ΠΟΙΟΤΗΤΑΣ ΖΩΗΣ 
25 Δ/ΝΣΗ ΚΑΘΑΡΙΟΤΗΤΑΣ -ΑΝΑΚΥΚΛΩΣΗΣ ΚΑΙ ΣΥΝΤΗ¬ 
ΡΗΣΗΣ ΜΗΧΑΝΟΛΟΓΙΚΟΥ ΕΞΟΠΛΙΣΜΟΥ 
Β. ΤΜΗΜΑ ΑΠΟΚΟΜΙΔΗΣ, ΜΕΤΑΦΟΡΑΣ ΑΠΟΡΡΙΜΜΑΤΩΝ 
ΚΑΙ ΑΝΑΚΥΚΛΩΣΙΜΩΝ ΥΛΙΚΩΝ ΣΥΣΚΕΥΑΣΙΑΣ 
Β3 ΓΡΑΦΕΙΟ ΔΙΑΧΕΙΡΙΣΗΣ ΕΙΔΙΚΩΝ ΡΟΩΝ Προστίθεται 
η αρμοδιότητα: 

• Ελέγχει την τήρηση των διατάξεων που αφορούν τα 
εγκαταλελειμμένα οχήματα 


7. Λόγω εφαρμογής των διατάξεων του άρθρου 81 
του ν. 4172/2013 (ΦΕΚ 167Α/23-7-2013) καταργείται από 
23-9-2013 η Δ/νση Δημοτικής Αστυνομίας καθώς και όλες 
οι θέσεις κλάδων ΠΕ Δημοτικής Αστυνομίας, ΤΕ Δημοτικής 
Αστυνομίας και ΔΕ Δημοτικής Αστυνομίας 

ΜΕΡΟΣ ΠΕΜΠΤΟ 

ΔΙΑΔΙΚΑΣΙΕΣ ΟΡΓΑΝΩΣΗΣ ΚΑΙ ΔΙΟΙΚΗΣΗΣ ΔΗΜΟΥ 

Η νέα Δ/νση «Ελέγχου Κοινοχρήστου Χώρου» θα στελε¬ 
χωθεί από τους ήδη υπηρετούντες υπαλλήλους του Δήμου. 

Η ισχύς της παρούσας τροποποίησης του Οργανισμού 
Εσωτερικών Υπηρεσιών αρχίζει από τη δημοσίευση στην 
Εφημερίδα της Κυβερνήσεως. 

ΚΑΛΥΨΗ ΔΑΠΑΝΗΣ 

Από την τροποποίηση του παρόντος Οργανισμού Εσω¬ 
τερικής Υπηρεσίας δεν συνιστώνται νέες θέσεις προσω¬ 
πικού επομένως δεν έχουν εφαρμογή οι διατάξεις του Ν. 
3584/2007 αρ. 10 παρ. 3, κατά το οποίο για τη σύσταση 
κάθε νέας οργανικής θέσης θα πρέπει ο μέσος όρος των 
τακτικών εσόδων των δύο τελευταίων ετών να είναι διπλά¬ 
σιος του ποσού στο οποίο ανέρχεται η ετήσια δαπάνη του 
βασικού μισθού του καταληκτικού κλιμακίου των προτει- 
νόμενων νέων θέσεων πολλαπλασιαζόμενης της δαπάνης 
αυτής επί δύο. 

Το κόστος των επιδομάτων θέσεων ευθύνης της δημι- 
ουργούμενης Δ/νσης έχει ως εξής 

1) Προϊστάμενος Δ/νσης 1 θέση χ 400 € χ 3 μήνες =1200 € 
για το έτος 2013 και 4.800 € για κάθε ένα από τα επόμενα 
έτη 

2) Προϊστάμενοι Τ μημάτων 3 θέσεις χ 250 € χ 3 μήνες = 
2.250 € για το έτος 2013 και 9.000 € για κάθε ένα από τα 
επόμενα έτη 

και θα βαρύνουν τους κωδικούς 6011.010 Φ. 10 επίδομα 
θέσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Σεπτεμβρίου 2013 

Με εντολή Γ ενικού Γ ραμματέα 
Αποκεντρωμένης Διοίκησης 
Η Γ ενική Διευθύντρια 
ΒΑΣΙΛΙΚΗ ΚΟΡΔΑΤΟΥ 

